AlexejDobrolubov/national_council_slovak_2010 huggingface dataset:
12.schôdza NR SR - 6.deň - B.popoludní
Dátum: 2011-02-09
Poslanec: Somogyi, Szilárd (SaS)
Druh vystúpenia: Vystúpenie s faktickou poznámkou

Ďakujem, pán predsedajúci. Pán kolega Viskupič, som trocha prekvapený, že ste prekvapený, že ste prekvapený z toho, ako ste to vy nazvali, že sa približujeme k nejakej kríze. Vy ste avizovali pozmeňujúci návrh, ktorý už aj máme pred sebou a mohli by ste mi povedať, že čo bol ten moment, ktorý zmenil váš postoj k pôvodne navrhnutému, navrhnutej verzii, len nakoľko v prvom čítaní ste za hlasovali alebo podporili ste túto variantu. Čo bol ten moment, ktorý zmenil váš postoj? Tá druhá otázka je tá, čo teraz dnes ako každý rečník si spomeniem, že je to akási odveta alebo reakcia za zákon Maďarskej republiky alebo maďarského parlamentu, že či vás nenapadlo, alebo prečo vás nenapadlo, že to podrobné skrotenie, alebo kritiku tohto zákona, by ste mali iniciovať možnože aj inými spôsobmi, či už nejakými hospodárskymi sankciami, ale nie s tým, že zaťahujeme do toho občanov našej republiky. Ďakujem vám.
12.schôdza NR SR - 6.deň - A. dopoludnia
Dátum: 2011-02-09
Poslanec: Somogyi, Szilárd (SaS)
Druh vystúpenia: Vystúpenie s faktickou poznámkou

Ďakujem, pán predseda. A najmä ďakujem pani poslankyni za tento fundovaný prístup. Zrejme ako prvýkrát sme počuli teraz ako v pléne to, že sa niekto pokúšal o oddelenie týchto dvoch problémov, že adresátom našich úvah alebo našich rečí tu v pléne je zvyčajne Maďarská republika, alebo maďarský parlament a málo sa zaoberáme s občanmi, ktorí sú zase ako prostriedkom na to, aby sme naše reakcie alebo reakcie Slovenskej republiky nejakým spôsobom vyjadrili alebo komunikovali. A ďakujem vám aj za pomenovanie Matovič a spol. Ja si myslím, že ako toto je dobrý výraz, keď si prečítame, kto všetko sa nachádza pod predkladateľmi alebo medzi tými kolegami, ktorí s týmto návrhom súhlasili. Ďakujem vám.
12.schôdza NR SR - 5.deň - B.popoludní
Dátum: 2011-02-08
Poslanec: Somogyi, Szilárd (SaS)
Druh vystúpenia: Vystúpenie s faktickou poznámkou

184. Ďakujem, pán predsedajúci. Ešte pred tou poznámkou, že ako v čom vidíte danajskosť tohto daru? A či to vidíte ako za dar, že sa vrátia pôvodné občianske práva občanom, ale celkovo si myslím, že, pán Rafaj, plačete na nesprávnom hrobe. Z tých zhruba tridsaťpäť minút vášho prejavu ste venovali tých istých tridsaťpäť minút kritike maďarského parlamentu a zákona Maďarskej republiky. Mali by ste sa otočiť zhruba, keď ste boli vonku ako pri rečníckom pulte zhruba o 120 stupňov doľava smerom k rohu rokovacej sály a váš prednes povedať smerom k nášmu južnému susedovi. Nakoľko ani medzi poslaneckými radami tu, ani na balkóne som nevidel žiadneho zástupcu Maďarskej republiky. Pozmeňujúci návrh, ktorého som aj ja predkladateľom, nie je odpoveďou na zákon maďarského parlamentu, ale rieši veľmi tvrdý dopad zákona predchádzajúcej koalície. Dopad, ktorý ohrozuje občianske práva našich občanov. Občanov Slovenskej republiky. Prosím vás, prečo ste nevenovali ani vetu tomu, aký by bol dopad vášho zákona na našich občanov, resp. tomu, že či si myslíte a či vidíte dôvod na to, aby občania Slovenskej republiky požiadali o pas inej republiky. Ak áno, čo by sa malo urobiť, aby tie dôvody pominuli. A ak si nemyslíte, že takéto dôvody existujú, prečo ste nám nemohli ušetriť túto pol hodinku? Ďakujem.
12.schôdza NR SR - 5.deň - A. dopoludnia
Dátum: 2011-02-08
Poslanec: Somogyi, Szilárd (SaS)
Druh vystúpenia: Vystúpenie s faktickou poznámkou

74. Ďakujem za slovo. Pred zhruba tromi mesiacmi som si dovolil spochybniť, či strane SMER prislúcha aj skratka SD, skratka sociálnej demokracie. Tie pochybnosti naďalej mám, musím však poukázať na nový element sociálnej demokracie na Slovensku, a to v pôsobení Obyčajných ľudí. Nepoznám momentálne iné zoskupenie v parlamente Slovenska, ktorý by obsahovo takto sa stotožnil s ľavičiarskymi princípmi. Veď si spomeňme, kritika zo strany hovorcu Obyčajných ľudí na adresu strany SMER sa vždy týkala prostriedkov a metód strany SMER a nie princípu sociálnej demokracie. Podotýkam, že pod ľavičiarstvom Obyčajných ľudí ani prinajmenšom nechápem komunizmus, veď vieme, že komunizmus a ľavičiarstvo nie sú totožné, ba sú v dnešom ponímaní veľmi vzdialené a som rád, že máme v radoch nášho poslaneckého klubu aj spontánneho ľavičiara, spontánnych ľavičiarov. Ďakujem.
12.schôdza NR SR - 4.deň - A. dopoludnia
Dátum: 2011-02-04
Poslanec: Somogyi, Szilárd (SaS)
Druh vystúpenia: Vystúpenie s faktickou poznámkou

202. Ďakujem, pán predsedajúci. Fakt len dve krátke faktické poznámky. Asi pán predseda Čaplovič vo svojej rozprave obhajoval terajší stav s tým, že Parlamentná knižnica je asi chápaná alebo je súčasťou či už národnej, alebo skôr občianskej identity, je to skôr ako symbolická záležitosť, ako praktická či efektívna. Musím však povedať, že Parlamentná knižnica nie je verejnou ustanovizňou, takže slúži to najmä na účely parlamentných poslancov parlamentu, toto je prvá. A druhá, dvakrát ste spomenuli ako príklad knižnicu parlamentu vo Washingtone. Washingtonská knižnica archivuje len parlamentné tlače, len dokumenty, ktoré vznikajú pri parlamentnej práci. Ďakujem.
12.schôdza NR SR - 4.deň - A. dopoludnia
Dátum: 2011-02-04
Poslanec: Somogyi, Szilárd (SaS)
Druh vystúpenia: Vystúpenie s faktickou poznámkou

94. Ďakujem, pán predseda. Pani kolegyňa, predviedli ste konkrétny príklad toho, ako sa osvoja, alebo začnú literárne diela mať vlastný život bez ohľadu na to, čo s tým spisovateľ povedať chcel. Spomenúť Aldousa Huxleyho či Georga Orwella v týchto, v tomto kontexte, ako ste to nazvali vy ako zástupkyňa strany, ktorá presadzuje etatistické riešenia oproti slobode jedinca, tak by som vám pripomenul z ďalšieho románu Georga Orwella "Zvieracia farma" tú príznačnú vetu, že "sú rovní a sú ešte rovnejší". Ďakujem. (Potlesk.)
10.schôdza NR SR - 1.deň - A. dopoludnia
Dátum: 2010-12-16
Poslanec: Somogyi, Szilárd (SaS)
Druh vystúpenia: Vystúpenie s faktickou poznámkou

158. Ďakujem, pán predsedajúci. V mene poslaneckého klubu SaS by som chcel reagovať na spochybnenie legitímnosti angažovania sa pána Sulíka v téme diaľnice. Na rozdiel od predchádzajúcej formácie terajšia vládna koalícia nie je koalíciou jednej osoby, takže každý člen vládnej koalície má to právo predniesť svoje názory. Prinajmenšom, ak je predsedom jednej z koaličných strán. Ja by som bol rád, keby každá koalícia tejto krajiny mala aspoň jedného Sulíka, ktorý vie jednoducho a stručne objasniť diktát zdravého rozumu. Opakujem, zdravého rozumu. Pán Sulík nebol veštcom, aby povedal, koľko budú stáť jednotlivé úkony počas 30 rokov. Vo svojom prejave spomínal len neznáme fakty, opakujem, neznáme fakty, to je najmä 300-miliónovej ročnej splátky a 9-percentný ročný úrok. Ďakujem. (Potlesk.)
9.schôdza NR SR - 10.deň - A. dopoludnia
Dátum: 2010-12-15
Poslanec: Somogyi, Szilárd (SaS)
Druh vystúpenia: Vystúpenie v rozprave

86. Ďakujem, pán predseda. Kolega Brocka na začiatku svojho príhovoru vyzdvihol to, že v poslednej dobe na Slovensku sa petíciám darí a chcem využiť túto možnosť, aby som potvrdil predsavzatosť alebo vôľu našich občanov, že občianska spoločnosť v našom ponímaní sa zakladá na tom, že ľudia si dajú najavo svoj názor aj počas volebného obdobia. Jedna z týchto možností alebo forma je aj využitie petičného práva a som rád, zrejme aj s pánom kolegom, že tých petícií pribúda. Takou istou formou bola aj naša iniciatíva strany Sloboda a Solidarita, referenda, kde naším úvodným mottom bolo to, že všetka moc pochádza od občana. Síce to znie ako otrepaná stará fráza, ale veríme tomu, že fakt všetka moc pochádza od občana v medzivolebnom období tieto legálne formy je treba využiť, keď občania, naši voliči chcú dať najavo svoje myšlienky, svoje názory a svoje návrhy. Toľko som chcel. Ďakujem vám za slovo. (Potlesk.)
9.schôdza NR SR - 9.deň - A. dopoludnia
Dátum: 2010-12-14
Poslanec: Somogyi, Szilárd (SaS)
Druh vystúpenia: Vystúpenie s faktickou poznámkou

Ďakujem. A najmä tebe chcem ďakovať, kolega, za tento historický exkurz, ktorý si aspoň v úvodnej časti svojho prejavu nám pripravil, aj pre tých, ktorí sa stavajú skôr, by som povedal, laicky k téme či už katastra alebo reštitúcie, aby veľmi dobre a zreteľne a plasticky vedeli pochopiť, čo a prečo sa deje a čo a ako by malo sa diať podľa tvojho ponímania, a že si objasnil také základné fakty, ktoré možnože dneska sa nám zdajú byť veľmi smiešne, že vlastnícke právo je nad užívacie alebo že užívanie je len s povolením majiteľa. A vrátil si ten pôvodný, pozitívny obsah slova reštituent, lebo fakt v niektorých etapách nášho aj porevolučného vývoja to niekedy prekĺzlo do negatívneho alebo pejoratívneho. Takže ja túto časť tejto rozpravy kľudne si viem predstaviť ako časť alebo jednu stranu v hociktorej učebnici vlastivedy alebo aj dejepisu. Takže ďakujem ti za tento prínos.
9.schôdza NR SR - 7.deň - B. popoludní
Dátum: 2010-12-09
Poslanec: Somogyi, Szilárd (SaS)
Druh vystúpenia: Vystúpenie s faktickou poznámkou

Ďakujem. Počkám, kým si sadne pán Maďarič. Pán Maďarič, ja by som vás len chcel poprosiť o objasnenie jedného pojmu, s ktorým som sa stretol teraz prvýkrát, a to s asimiláciou slovenských občanov alebo občanov slovenskej národnosti na južnom Slovensku, či o tom máte nejaké exaktné fakty, lebo s tým sa stretávam prvýkrát. Ďakujem.
9.schôdza NR SR - 7.deň - A. dopoludnia
Dátum: 2010-12-09
Poslanec: Somogyi, Szilárd (SaS)
Druh vystúpenia: Vystúpenie s faktickou poznámkou

Ďakujem. Ja len na obranu denníka Új Szó, jediného denníka v maďarčine, by som chcel povedať, že ja každý deň odoberám a čítam tento denník, ale ani raz som sa nestretol od samosprávnych volieb s tým, že by tento denník strašil s národnosťou novozvoleného primátora mesta Komárno. Ďakujem.
9.schôdza NR SR - 7.deň - A. dopoludnia
Dátum: 2010-12-09
Poslanec: Somogyi, Szilárd (SaS)
Druh vystúpenia: Vystúpenie s faktickou poznámkou

Ďakujem. Takisto ďakujem aj za niektoré slová uznania. Pán Rafaj, vy ste sa snažili ako bagatelizovať vychádzajúc z počtu asi najmenších skupín národnostných menšín na Slovensku ten fakt, že či už zdola alebo zhora, ale minimálne 10 % obyvateľov tohto štátu nie je slovenskej národnosti. To ja nepokladám za až takú malú časť obyvateľstva, aby sme to mohli porovnávať s nejakými nula celá percentami. Pán Maďarič, tiež vám ďakujem a ja za hlavný dôvod, okrem toho symbolického, prijatie alebo reštartovanie zákona o jazyku v minulom roku vašou vládou, vidím najmä ako politické dôvody, keď ste si boli vedomí toho, že medzi maďarskými občanmi už bodovať nebudete, tak trocha ste chceli ako posilniť tú národnú stránku vašej strany a získať skôr na ostatných častiach Slovenska. Čiže, bolo by dobré, keby ten ozajstný prapôvod alebo prazdroj vzniku tohto zákona bol fakt len ten identický, symbolický alebo národný, a nielen politický. Pán Blanár, ja som podporil rozpočet ako celok s tým vedomím, že každá oblasť, vrátane aj podpory Slovákov v zahraničí, by vyžadovala väčšiu čiastku a ste si vedomí aj toho vy, že každý rezort, by mohol také dôležité a prioritné úlohy vytýčiť, ktoré je treba podporiť, že by sme ešte dneska o tom rozprávali. Takže toto bolo najmä mojím prvotným dôvodom. Ďakujem vám ešte raz.
28. schôdza NR SR - 3.deň - B. popoludní
Dátum: 2012-02-02
Poslanec: Šebej, František (MOST-HÍD)
Druh vystúpenia: Vystúpenie s faktickou poznámkou

66. Ďakujem pekne. Ja len veľmi stručne chcem pána kolegu Beblavého doplniť o dve poznámky. Tá jedna je, že v podstate my terminologicky zakrývame podstatu veci. Slovo imunita nie je celkom primerané, to primeranejšie slovo, ktoré odhalí morálny rozmer toho celého, je privilégium. O čom tuná rokujeme, je odstránenie absolútne nezmyselného a ničím neodôvodniteľného privilégia, ktoré má nejaká skupina ľudí, preto si myslím že by sme to mali urobiť. A tá druhá vec, ktorú chcem pripomenúť, je, že toto privilégium požívajú okrem poslancov aj iné skupiny a rovnako neodôvodnene a rovnako je to nemorálne, napr. sudcovia. Ďakujem pekne.
28. schôdza NR SR - 2.deň - A. dopoludnia
Dátum: 2012-02-01
Poslanec: Šebej, František (MOST-HÍD)
Druh vystúpenia: Vystúpenie v rozprave

Pán predseda, kolegyne, kolegovia, nemienim vystupovať dlho, ale cítim povinnosť upozorniť na to, že tento bod je jeden z najdôležitejších, aké prejednávame, o akých rokujeme v tomto období. A je to zároveň čosi, čo považujem za úspech slovenskej diplomacie, a to bez ohľadu na to, ktorá strana práve nominovala vedenie slovenskej diplomacie. Dlhodobo krajiny západného Balkánu a ich členstvo v Európskej únii patria medzi priority našej zahraničnej politiky. A toto je okamih, keď celkom určite medzi prvými v Európe, keď nie prví, ako povedal aj pán minister zahraničných vecí, vyslovujeme súhlas s tým, že ďalším členom Európskej únie sa stane Chorvátsko. Chcem pripomenúť, že už samotný nápad rozširovať Európsku úniu o ďalšie krajiny západného Balkánu nebol prijímaný v Európskej únii jednoznačne a momentálne je situácia taká, že Chorvátsko je pravdepodobne, na dlhé časy, na dlhé roky poslednou krajinou, o ktorú sa Európska únia rozšíri. Vyzerá to tak, že jednak Európska únia zažíva čosi ako únavu z rozširovania. A jednak je to tak, že ochota, by som povedal, zaoberať sa ďalšími krajinami, je do tej miery stlmená krízovou situáciou a komplikáciami, ktoré spôsobilo to, že jednoducho Európska únia je dneska 27 krajín, a nie, povedzme, 12 alebo ešte menej, ako to bolo kedysi, vytvára situáciu, že jednoducho nádej na vstup majú ďalšie krajiny možno v horizonte ja neviem určite nie skôr ako najbližších piatich až desiatich rokov, ak vôbec príde k ďalšiemu rozširovaniu Európskej únie, ak osudy Európskej únie budú také, že sa opäť vráti k integračnej agende. Ja vás len chcem poprosiť o podporu, podľa možnosti jednomyseľnú, tohto návrhu, aby sme takýmto spôsobom v Národnej rade aspoň chvíľu aj písali dejiny. Ďakujem pekne.
26. schôdza NR SR - 6.deň - A. dopoludnia
Dátum: 2011-12-07
Poslanec: Šebej, František (MOST-HÍD)
Druh vystúpenia: Vystúpenie s faktickou poznámkou

Ďakujem, pán predsedajúci. Pán kolega Čaplovič, hneď som zbystril sluch, keď som vás počul citovať Immanuela Wallersteina, známeho neomarxistu. Niečo vám o ňom poviem. Keď bolo treba revidovať starú marxistickú tézu, že ľud zbedačujú vlastní kapitalisti, lebo nebola obhájiteľná, zjavne ľud zbedačovali omnoho viacej komunisti ako vlastní kapitalisti, tak prišiel marxistický ekonóm poľského pôvodu Paul Baran s knižkou Politická ekonómia rastu. V nej túto tézu zbedačovania vlastného ľudu rozvinul proste do podoby, že nejedná sa o zbedačovanie vlastného ľudu, ale cudzieho ľudu, teda že Amerika a kapitalisti sú zodpovední za biedu tretieho sveta, a teda nie vlastní zlodeji a diktatúry, ale západný vyspelý kapitalistický svet s Amerikou na čele. Túto tézu rozvinul ďalší neomarxista Immanuel Wallerstein, ako ste spomenuli profesor Yalovej univerzity, ktorý napísal knihu Moderný svetový systém. Tá kniha je čistá neomarxistická konšpiračná teória. Prosím, odporúčam čítať aj inú literatúru.
18. schôdza NR SR - 8.deň - A. dopoludnia
Dátum: 2011-05-27
Poslanec: Šebej, František (MOST-HÍD)
Druh vystúpenia: Vystúpenie v rozprave

77. Teraz pán predsedajúci, dajte, prosím, hlasovať o uznesení, ktorým Národná rada Slovenskej republiky schvaľuje Vyhlásenie Národnej rady Slovenskej republiky k prijatiu základného zákona Maďarska, ako je uvedené v tlači 375, v znení schváleného pozmeňujúceho návrhu.
18. schôdza NR SR - 8.deň - A. dopoludnia
Dátum: 2011-05-27
Poslanec: Šebej, František (MOST-HÍD)
Druh vystúpenia: Vystúpenie v rozprave

75. Ďakujem, pán predsedajúci. Pristúpime k hlasovaniu o tlači 375. V rozprave bol podaný jeden pozmeňujúci návrh. Dajte, prosím, najprv hlasovať, podal ho pán poslanec Igor Matovič, dajte, prosím, hlasovať o pozmeňujúcom návrhu pána poslanca Matoviča, ktorý navrhol z vyhlásenia navrhovaného zahraničným výborom vypustiť slová "berie na vedomie prijatie základného zákona Maďarska".
18. schôdza NR SR - 8.deň - A. dopoludnia
Dátum: 2011-05-27
Poslanec: Šebej, František (MOST-HÍD)
Druh vystúpenia: Vystúpenie v rozprave

40. Ďakujem za slovo, pán predsedajúci. Kolegovia, nemá veľký zmysel, aby som sa pokúsil nejakým spôsobom zhrnúť a dať do nejakého systému všetko, čo tu bolo povedané. Prakticky sa nevyskytol ani jeden diskusný príspevok, či už to bolo k textu vyhlásenia zo zahraničného výboru, alebo z dielne Slovenskej národnej strany, vlastne ktorý by deklaroval, že nie je mať z čoho obavy. Takýto diskusný príspevok... (Prerušenie vystúpenia predsedajúcim.)
18. schôdza NR SR - 7.deň - A. dopoludnia
Dátum: 2011-05-26
Poslanec: Šebej, František (MOST-HÍD)
Druh vystúpenia: Vystúpenie s faktickou poznámkou

84. Pán poslanec Blanár, vaša reč bola plná výrazov, ktoré jednoducho, podľa mňa, neplnia svoj účel. Jedná sa najmä o prídavné mená, ako kolenačkový a podobne. Prepáčte, ale to je slovo, ktoré má naznačiť, že slovenská zahraničná politika je na kolenách pred politikou susedov, a to jednoducho je nefér, nie je to pravda. Rovno poviem, že je to hrozná hlúposť. A keď ste hovorili o preventívnej diplomacii, tak márne, ale naozaj márne som sa snažil spomenúť na nejaké výrazné úspechy preventívnej diplomacie za Ficovej vlády. Ani jeden som si nespomenul, ani neviem, čo pod tým máte na mysli, ktorý krok v zahraničnej politike Slovenska za Ficovej vlády je možné označiť za preventívnu diplomaciu a ktorý je ten úspech, ktorý tá diplomacia dosiahla. Pokiaľ si dobre pamätám, Maďarsko prijalo svoj zákon o štátnom občianstve, ktorý umožňuje udeliť za hranice Maďarom, ktorí nežijú v Maďarsku, občianstvo za Ficovej vlády. Zabránila tomu preventívna diplomacia Ficovej vlády? Nespomínam si. Vôbec teda by som rád, keďže ste omnoho skúsenejší v zahraničnej politike ako ja, si nechal od vás vysvetliť, čo máte na mysli. Ďakujem.
9.schôdza NR SR - 5.deň - A. dopoludnia
Dátum: 2010-12-07
Poslanec: Somogyi, Szilárd (SaS)
Druh vystúpenia: Vystúpenie s faktickou poznámkou

Ďakujem, pán predsedajúci. Veľmi ma prekvapuje, ako poslanci opozície by chceli uberať z rozpočtu ministerstva obrany. Neviem, či si uvedomujete, kolegovia, že podľa predloženého návrhu rozpočtu teraz bude tento rezort hospodáriť s historicky najnižším podielom na výdavkoch. A približuje sa to už k číslu 1 %, čo je preň historicky najnižšia čiastka. Takže z tohto ešte odkrajovať, predpokladám, že to potvrdia aj pán minister, resp. predkladateľ, sa nedá. A skôr sa obávam toho, že nakoľko v tomto rezorte je už obmedzený prístup, tak že tým pádom tie kohútiky sú uzavreté a veľmi ľahko by sa uberalo z rozpočtu ministerstva obrany. Ďakujem.
9.schôdza NR SR - 5.deň - A. dopoludnia
Dátum: 2010-12-07
Poslanec: Somogyi, Szilárd (SaS)
Druh vystúpenia: Vystúpenie v rozprave

Ďakujem za slovo, pán predseda. Vážený pán predseda, vážený pán minister, vážené pani poslankyne, vážení páni poslanci, som presvedčený, že účasť našich vojakov v operáciách medzinárodného krízového manažmentu vrátane operácie ISAF prináša popri splnení si spojeneckých záväzkov aj mnohé výhody pre našu krajinu z pohľadu rozvoja našich ozbrojených síl. Účasťou v operáciách medzinárodného krízového manažmentu majú naši vojaci možnosť získať skúsenosti z pôsobenia v medzinárodnom prostredí, oboznamujú sa so skúsenosťami iných armád a v končenom dôsledku sa stávajú spôsobilejšími na našu vlastnú obranu. Druhým aspektom je adekvátne využitie finančných prostriedkov, ktoré sme investovali do výcviku, konkrétne našich špeciálnych síl a tímu na likvidáciu nevybuchnutej munície. Podotýkam, že Slovenská republika je v rámci aliancie krajina zodpovedná za likvidáciu nevybuchnutej munície . Na Slovensku je tiež vytvorené Centrum výnimočnosti NATO pre oblasť likvidácie výbušných prostriedkov v Trenčíne. Z tohto pohľadu je pre nás povinnosťou aj prestížou poskytnúť expertov na túto oblasť práve do prioritnej operácie NATO v Afganistane. Podobne je to v prípade našich špeciálnych síl, ktoré sú dostatočne pripravené na pôsobenie v tejto náročnej operácii. Keďže jednou z úloh špeciálnych síl je aj podpora výcviku ozbrojených síl v Afganistane, považujem za správne nasadiť ich do tejto krajiny, kde v súčasnom období existuje nedostatok vojenských inštruktorov. Ďakujem za pozornosť.
7.schôdza NR SR - 9.deň - A. dopoludnia
Dátum: 2010-10-26
Poslanec: Somogyi, Szilárd (SaS)
Druh vystúpenia: Vystúpenie s faktickou poznámkou

Ďakujem za slovo, pán predsedajúci. Dostali sme materiál, ktorý má 34 strán. A v tomto veľkom materiáli je uvedené, že aspoň raz sa dosiahlo to, že sa vyjasnil vzťah Slovenskej republiky k týmto menšinám, sa píše, že považujú sa títo krajania za integrálnu súčasť národa. To považujem za úspech. Za neúspech považujem to, že v halde toľkých písmen sa nenašli tie najpálčivejšie problémy menšín, najmä to, že takisto ako na Slovensku, napr. aj v Maďarsku bude teraz sčítanie ľudu. Toto síce je ako veľmi suchý fakt, ale veľmi asi najdôležitejší v živote menšín. Totiž všetky ďalšie dotácie podpory vychádzajú z tých čísiel, ktoré sa dosiahnu v sčítaní ľudu. A počas predchádzajúcej vlády ja aspoň som ani raz nezaznamenal nejakú podporu hlásenia sa občanov slovenskej národnosti k svojej národnosti, aby táto snaha bola nejakým spôsobom podporená alebo títo ľudia dostali nejakú pomoc aj v tom, že tá sféra ich národnosti alebo spolupatričnosť národov je aj zo strany Slovenska takýmto spôsobom posilnená. Takisto som nenašiel v tejto správe veľký problém, ktorý nastal ešte na konci vlády socialistov v Maďarsku, keď sa sprivatizovalo štátne vydavateľstvo, ktoré vydávalo 54 rokov vydávané Ľudové noviny, asi najkvalitnejší týždenník menšinových Slovákov. A potajomky, v tichosti sa muselo nejakým zvláštnym lobovaním vyriešiť to, aby tieto noviny mohli naďalej vychádzať. Takže toto považujem, najmä to sčítanie ľudu, za najdôležitejší... (Prerušenie vystúpenia časomerom.)
7.schôdza NR SR - 8.deň - A. dopoludnia
Dátum: 2010-10-22
Poslanec: Somogyi, Szilárd (SaS)
Druh vystúpenia: Vystúpenie s faktickou poznámkou

Vážený pán podpredseda, vážená Národná rada, ďakujem vám za všeobecný súhlas, aby sme mohli tento bod dokončiť a poprosím vás, aby ste vaše nemiestne poznámky z pléna si nechali na iné pôsobisko. (Smiech. Potlesk v rokovacej sále.) V krátkosti by som s ohľadom na čas chcel predniesť pozmeňujúci návrh k vládnemu návrhu zákona o poskytovaní dotácií v pôsobnosti ministerstva obrany. V krátkosti jedná sa o to, aby dotácie, čiže okruh tých subjektov, ktoré môžu požiadať o tieto dotácie, aby sme rozšírili aj o obce. Tento pozmeňujúci návrh sa skladá z troch bodov. Ten prvý hovorí o samotnom meritu veci. Tie ďalšie dva sú skoro v legislatívno-technickej úprave. V krátkosti vám prečítam znenie pozmeňujúceho návrhu. Čiže, po prvé, v § 3 ods. 1 sa za písm. d) vkladá nové písm. e), ktoré znie: "e) obec". A doterajšie písm. e) a f) sa označujú ako písm. f) a g). Po druhé, v § 3 ods. 4 písm. a) a b) sa slová "odseku 1 písm. e)" nahrádzajú slovami "odseku 1 písm. f)". To je tá legislatívno-technická úprava. A po tretie, v § 4 ods. 5 sa slová "§ 2 písm. a) až e)" nahrádzajú slovami "§ 2 písm. a) až d)". Toto je pozmeňujúci návrh, ktorý odovzdávam teraz spravodajcovi. A prosím osobitné hlasovanie o jednotlivých bodoch. Ďakujem za vašu pozornosť. Ďakujem za slovo. (Potlesk.)